91/229/ETY: Komission päätös, tehty 20 päivänä maaliskuuta 1991, jäsenvaltioiden pähkinöiden ja johanneksenleivän tuottajien järjestöille myöntämien tukien korvaamista koskevista hakemuksista



Virallinen lehti nro L 100 , 20/04/1991 s. 0035 - 0040

Suomenk. erityispainos Alue 3 Nide 37 s. 0088

Ruotsink. erityispainos Alue 3 Nide 37 s. 0088



KOMISSION PÄÄTÖS, tehty 20 päivänä maaliskuuta 1991, jäsenvaltioiden pähkinöiden ja johanneksenleivän tuottajien järjestöille myöntämien tukien korvaamista koskevista hakemuksista (91/229/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmien ja vihannesten yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 3920/90(2), ja erityisesti sen 14 g artiklan, sekä katsoo, että neuvoston asetuksella (ETY) N:o 789/89(3) täydennetään hedelmien ja vihannesten tuottajien järjestöjen tukijärjestelmää ottamalla käyttöön pähkinöiden ja johanneksenleivän tuotantoa ja kaupan pitämistä harjoittaville tuottajajärjestöille tarkoitettu kiinteä lisätuki, jonka tarkoituksena on kannustaa tällaisten tuottajajärjestöjen perustamista, neuvoston asetuksessa (ETY) N:o 790/89(4) vahvistetaan asetuksen (ETY) N:o 1035/72 14 b artiklassa tuottajajärjestöjen perustamiseksi säädetyn kiinteän lisätuen määrä, niiden kiinteiden lisätukien korvaamista koskevissa hakemuksissa, jotka jäsenvaltiot ovat myöntäneet pähkinöiden ja johanneksenleivän tuottajien järjestöille näiden perustamiseen liittyvien lisäkustannusten kattamiseksi, on oltava tiettyjä tietoja, joiden avulla voidaan tarkastaa, ovatko kustannukset asetuksen (ETY) N:o 1035/72 ja erityisesti sen 14 b artiklan mukaisia, jäsenvaltioiden on pidettävä korvaushakemukset sekä kaikki tuen myöntämisen perusteena olevat asiakirjat tai niiden jäljennökset saatavilla komissiota varten kolmen vuoden ajan siitä kun viimeinen korvaus on maksettu, jotta korvaushakemuksia voidaan tehokkaasti valvoa, ja tässä päätöksessä määrätyt toimenpiteet ovat hedelmien ja vihannesten hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Asetuksen (ETY) N:o 1035/72 14 b artiklaa noudattaen aiheutuneiden kustannusten korvaamista koskevat hakemukset on laadittava tämän päätöksen liitteessä esitettyjen taulukoiden mukaisesti. 2. Jäsenvaltioiden on toimitettava ensimmäisen korvaushakemuksen yhteydessä kirjallisina komissiolle soveltamista ja valvontaa koskevat kansalliset säännökset, hallinnolliset ohjeet sekä lomakkeet tai muut toimenpiteen hallinnollista täytäntöönpanoa koskevat lomakkeet tai muut asiakirjat. 2 artikla Jäsenvaltioiden on pidettävä kolmen vuoden ajan päivästä, jona viimeinen korvaus on suoritettu, komission saatavilla asiakirjat, joiden perusteella asetuksen (ETY) N:o 1035/72 14 b artiklassa säädetyt tuet on myönnetty, tai niiden oikeaksi todistetut jäljennökset, sekä täydellinen tiedosto tukien saajista. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä maaliskuuta 1991. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 375, 31.12.1990, s. 17 (3) EYVL N:o L 85, 30.3.1989, s. 3 (4) EYVL N:o L 85, 30.3.1989, s. 6 LIITE I Asetuksen (ETY) N:o 1035/72 14 b artiklan mukaisesti aiheutuneiden kustannusten korvaushakemukset Yleiset huomautukset 1 Määräykset korvaushakemusten esittämisestä 1.1 Liitteissä pyydetyt tiedot on toimitettava erikseen kustakin: - Ranskan departementista; - Italian alueesta tai autonomisesta maakunnasta; - Kreikan nomoksesta; - Espanjan autonomisesta hallintoalueesta; - Portugalin alueesta tai autonomisesta alueesta. 1.2 Korvaushakemukset ja kaikki lisätiedot on toimitettava kolmena kappaleena osoitteeseen: Commission des Communautés européennes, direction générale de l'agriculture, FEOGA-Orientation (VI-G-5), rue de la Loi 120, B-1049 Bruxelles Postinkulun helpottamiseksi pyydetään ilmoittamaan maksupyynnössä ja muuhun siihen liittyvässä kirjeenvaihdossa Euroopan maatalouden ohjaus- ja tukirahaston (EMOTR) tukiosaston asiakirjanumero. 2 Ecun käyttö Neuvoston asetuksen (ETY) N:o 4253/88 22 artiklassa säädetyn ecun käytön osalta olisi noudatettava yksityiskohtaisista säännöistä ecun käytöstä talousarvion toteuttamisessa rakennerahastojen osalta 2 päivänä heinäkuuta 1990 annetun komission asetuksen (ETY) N:o 1866/90(1) säännöksiä. Edellä mainitussa asetuksessa säädetään maksupyynnöistä erityisesti, että: - maksupyyntöjen perusteena olevat vastaavat ilmoitukset kustannuksista on tehtävä ecuina tai kansallisena valuuttana; - jäsenvaltioiden, jotka ilmoittavat kustannuksensa ecuina, on muutettava kansallisena valuuttana maksetut kustannuksensa ecuiksi sen kuukauden kurssin mukaan, jona kustannus kirjattiin ohjelmien varainhoidosta vastuussa olevan elimen kirjanpitoon. Samaa kurssia käytetään Euroopan yhteisöjen yleisen talousarvion toteuttamiseen ja se vastaa sitä kuukautta edeltävän kuukauden toiseksi viimeisen työpäivän kurssia, jona kurssi on vahvistettu; - kansallisina valuuttoina ilmoitetut kustannukset muutetaan ecuiksi sen kuukauden kurssin mukaan, jona komissio vastaanottaa ilmoituksen; - komissio suorittaa maksun ecuina. 3 Varainhoidon valvonta Jos yhteisön säännöstä tai kansallista säännöstä rikotaan niin, että siitä aiheutuu vahinkoa yhteisön talousarviolle, on syytä noudattaa epäsäännönmukaisuuksia ja niiden ilmoittamisjärjestelmän laatimista koskevaa toimintamenettelyä, joka on laadittu asetuksen (ETY) N:o 4253/88(2) 23 artiklan 1 kohdan mukaisesti. Takaisin perittävät määrät menetetyistä varoista otetaan joko maksupyynnöstä tai palautetaan EMOTRn ohjausosastoon. Tätä varten komissiolle ilmoitetaan takaisin perityistä määristä sekä hallinnollisten ja oikeudellisten toimenpiteiden kulusta. Jäsenvaltioiden on täytynyt antaa tarvittavat säännökset asetuksen (ETY) N:o 4253/88 23 artiklan 1 kohdassa tarkoitetun varainhoidon valvonnan varmistamiseksi; kaikki aiheelliset valvontaa koskevat kansalliset kertomukset on pidettävä komission saatavilla. LOMAKE EUROOPAN YHTEISÖJEN KOMISSIOLLE ESITETTÄVÄÄ KORVAUSHAKEMUSTA VARTEN >KAAVION ALKU> (Euroopan yhteisöjen komission yksiköt täyttävät) Järjestysnumero: ... Saapumispäivä: ... Viite: ... Euroopan maatalouden ohjaus- ja tukirahastolle Hakemus neuvoston asetuksen (ETY) N:o 1035/72 14 b artiklan mukaisten kustannusten korvaamisesta Neuvoston asetuksen (ETY) N:o 1035/72 14 b soveltamisesta aiheutuneiden kustannusten korvaamista koskevan hakemuksen yhteydessä annettava vakuutus: Täten vakuutetaan, että - edellä haettu korvaus koskee ainoastaan niitä kiinteitä lisätukia, jotka jäsenvaltiot ovat myöntäneet pähkinöiden ja johanneksenleivän tuottajien järjestöille 14 b artiklassa säädettyihin tarkoituksiin ja jotka on laskettu asetuksen (ETY) N:o 2159/89 10 artiklan mukaisesti, - kaikki kiinteätä lisätukea saaneet tuottajajärjestöt ovat esittäneet laadun ja kaupan pitämisen parantamista koskevan suunnitelman, jonka kansallinen toimivaltainen viranomainen on hyväksynyt ja jota on tarvittaessa mukautettu komission tekemien huomioiden mukaisesti, - kaikki kiinteää lisätukea saaneet tuottajajärjestöt ovat toimivaltaisen viranomaisen erityisesti ennalta hyväksymiä asetuksen (ETY) N:o 1035/72 14 b artiklan ja asetuksen (ETY) N:o 2159/89 2 artiklan mukaisesti. ... (toimivaltaisen viranomaisen päiväys, leima, allekirjoitus ja asema)>KAAVION LOOPU> (1) EYVL N:o L 170, 3.7.1990, s. 36 (2) EYVL N:o C 200, 9.8.1990, s. 3 LIITE II Hakemus vuoden 19.... aikana asetuksen (ETY) N:o 1035/72 14 b artiklan mukaisesti aiheutuneiden kustannusten korvaamiseksi pähkinöiden ja johanneksenleivän tuottajien järjestöjen osalta >VIITTAUS KAAVIOON> >VIITTAUS KAAVIOON> LIITE III Hakemus vuoden 19.... aikana asetuksen (ETY) N:o 1035/72 14 b artiklan mukaisesti aiheutuneiden kustannusten korvaamiseksi pähkinöiden ja johanneksenleivän tuottajien järjestön osalta, ensimmäinen maksu >VIITTAUS KAAVIOON> >VIITTAUS KAAVIOON> LIITE IV Hakemus vuoden 19.... aikana asetuksen (ETY) N:o 1035/72 14 b artiklan mukaisesti aiheutuneiden kustannusten korvaamiseksi pähkinöiden ja johanneksenleivän tuottajien järjestön osalta, toinen maksu >VIITTAUS KAAVIOON> >VIITTAUS KAAVIOON>